open-index/open-wikipedia-markdown huggingface dataset:
אל תעש עמנו כלה

הפיוט **אל תעש עמנו כלה** הוא תחינה שהתחברה ככל הנראה מאות שנים אחדות לאחר חורבן בית שני, ותוכנו הוא בקשת ישועה לאומית ורוחנית לעם ישראל: בקשה על שיבת ציון, על חידוש הסנהדרין, ועל כך שעם ישראל ינצח את אויביו.

בכתב יד מלפני המאה ה-8, ובו קטעים מתפילת יום הכיפורים, נמצא פיוט זה. כתב יד זה הוא מכתבי היד העבריים הבודדים ששרדו מתקופת הדממה.

לפי נוסח הספרדים ויהודי תימן פיוט זה נאמר בסליחות הנאמרות בכל השנה בימים שני וחמישי, כחלק מאמירת התחנון (שבימי ב' וה' כולל אמירת סליחות), וכן כחלק מהסליחות הנאמרות בימי חודש אלול ועשרת ימי תשובה. גם ביום הכיפורים נאמר פיוט זה בסליחות אצל יהודי ספרד ותימן.

גם לפי מנהג יהודי אשכנז הפיוט נאמר ביום הכיפורים, כחלק מהתחינות לאחר סדר העבודה במוסף של יום הכיפורים. בנוסף, הוא נאמר כחלק מסדר יום כיפור קטן.

ייתכן שהפיוט נכתב במקורו בארץ ישראל כדי שיאמר כתחינה לאחר סדר העבודה ביום הכיפורים, ורק במנהגי ספרד (או בבל) הוא הועבר לשמש כסליחה.

הפיוט בנוי באקרוסטיכון לפי סדר אתב"ש, ויש בו הרמזים רבים. רבי דוד אבודרהם כתב שפיוט זה הוא היחיד מפיוטי יום הכיפורים שדורש פירוש, ולכן כתב ביאור לפיוט בספרו.

לפיוט לחנים עתיקים רבים לפי מנהגי עדות שונות.

## קישורים חיצוניים

* אל תעש עמנו כלה, באתר הפיוט והתפילה (ניתן להאזין ללחנים שונים של הפיוט באתר)
* מהדורה אקדמית של הפיוט מתוך מחזור גולדשמידט.

## הערות שוליים

קטגוריה:סליחות
קטגוריה:פיוטי יום הכיפורים
קטגוריה:יצירות שמחברן אינו ידוע
קטגוריה:יצירות עם אקרוסטיכון
קטגוריה:יום כיפור קטן
לפטידקטידה

**לפטידקטידה** (שם מדעי: Leptictida; ביוונית עתיקה: "סמורים קטנים/דקים") היא סדרה נכחדת של יונקים הקרובים לשלייניים, בני קבוצת האאותריה, שחיו בין סוף הקרטיקון אוליגוקן, לפני 70 עד 33 מיליון שנה. קבוצה זו מצויה במחלוקת מדעית, כאשר חלק מהחוקרים רואים בסוגים מסוימים שליינים, הקרובים לפרימטים (אאוארכונטוגליריים).
## מאפיינים
יונקים אלה היו קטנים יחסית, באורך של 60 עד 90 סנטימטרים בערך, והיו קטני ממדים אך זריזים ובהתנהלותם הזכירו ארכפיים או יונקים זריזים דומים. מבנה השיניים שלהם היה פשוט יותר מבעלי השליה המודרניים והשיניים התאימו לאכילת חרקים או תולעים.

לבני הקבוצה היו עצמות ירכיים ארוכות, בדומה לרגלי הקנגורו או ירבועים, והגפיים הקדמיות היו קצרות מאוד. כמו כן, היו בעלי זנבות ארוכים של מעל 40 חוליות, דבר נדיר אצל יונקים המכילים הרבה שרירים אך במעט חוליות לייצובם. הדבר מצביע על התנהלות תנועה דומה לקנגורים, מותאמת לקפיצה אך לא יציבה.

סדרה זו נכחדה לפני 33 מיליון שנה, מעט אחרי תחילת האוליגוקן.

## מיון
*משפחה גיפסוניקטופיים (Gypsonictopidae)
***סוג גיפסוניקטופס (*Gypsonictops*)
*משפחה Leptictidae
***סוג *Amphigyion*
***סוג *Gallolestes*
***סוג *Labes*
***סוג *Lainodon*
***סוג *Leptonysson*
***סוג *Palaeictops*
***סוג *Praolestes*
***סוג *Wania*
**תת-משפחה Leptictinae
***סוג *Blacktops*
***סוג *Ictopidium*
***סוג *Leptictis*
***סוג *Myrmecoboides*
***סוג *Ongghonia*
***סוג *Prodiacodon*
***סוג *Protictops*
*משפחה Pseudorhyncocyonidae
***סוג *Diaphyodectes*
***סוג לפטיקטידיום (*Leptictidium*)
***סוג *Phakodon*
***סוג *Pseudorhyncocyon*

## קישורים חיצוניים

קטגוריה:טקסונים שתוארו בידי מלקולם מק'קנה
קטגוריה:בעלי חיים שתוארו ב-1975
*
קטגוריה:טקסונים שהתפתחו בקרטיקון עליון
הגביע הרוסי בכדורגל 2014/2015

[350px|ממוזער|[האצטדיון המרכזי (אסטרחן)|האצטדיון המרכזי באסטרחן בו נערך משחק הגמר. מכיל 18,000 מושבים]]
**[[הגביע הרוסי בכדורגל|גביע רוסיה]] 2014/2015** (ברוסית: **Кубок России по футбоолу 2014/2015**) היא העונה ה-23 של טורניר הגביע הרוסי בכדורגל שנערך מיולי 2014 ועד מאי 2015. לוקומוטיב מוסקבה זכתה בגביע הרוסי לאחר שגברה על קובאן קרסנודאר בגמר בתוצאה 1:3 לאחר הארכה, לעיני 16,000 צופים. היה זה לגביע הששי שלה.
## קבוצות
* ליגת העל: 16 קבוצות.
* ליגת הכדורגל הלאומית: 18 קבוצות;
* הליגה השנייה: 65 קבוצות (צ'רטנובו מוסקבה וקבוצות-בת לא השתתפו);
* הליגה השלישית: 6 קבוצות: דינמו קוסטרומה, זבזדה סנקט פטרבורג, שטיור-וולגה, DSI קומסומולסק-על-אמור, בלוגורסק, רספדסקאיה.
סך הכל — 105 קבוצות.

קטגוריה:2015 ברוסיה
קטגוריה:2014 ברוסיה
קטגוריה:הגביע הרוסי בכדורגל
Read My Lips (Enough Is Enough)

**** הוא שיר שנכתב ומבוצע על ידי הזמר והיוצר הסקוטי ג'ימי סאמרוויל (לשעבר מלהקות ברונסקי ביט והקומיונרדס) מתוך אלבומו *[[Read My Lips (אלבום של ג'ימי סומרוויל)|Read My Lips]]*. השיר דן בצורך במימון מוגבר למאבק ב-HIV/איידס.

השיר יצא בשנת 1990 כסינגל הסולו השלישי של סומרוויל מהאלבום *[[Read My Lips (אלבום של ג'ימי סומרוויל)|Read My Lips]]*, אולם לא זכה לאותה ההצלחה כמו הסינגל הקודם שהוציא, "**", גרסת כיסוי לשיר שבוצע במקור על ידי הזמר האמריקאי סילבסטר, שהגיע בשיאו עד למקום החמישי במצעדי הפזמונים של השנה הקודמת. עם זאת, השיר הצליח להגיע אל רשימת 40 הגדולים של מצעד הסינגלים הבריטי, ודורג בשיאו במקום 26.

## רשימת השירים
;
#
#
#

## מיקומי שיא

## קישורים חיצוניים

## הערות שוליים

קטגוריה:שירי 1989
קטגוריה:שירי להט"ב
קטגוריה:שירים על איידס
She Thinks His Name Was John

**She Thinks His Name Was John** (בתרגום מילולי לעברית: **היא חושבת ששמו היה ג'ון**) הוא שיר שנכתב על ידי סנדי נוקס וסטיב רוזן, והוקלט על ידי אמנית מוזיקת הקאנטרי האמריקאית ריבה מקנטייר. הוא יצא ביולי 1994 כסינגל השני מאלבומה "*[[Read My Mind (אלבום)|Read My Mind]]*". עם צאתו זכה השיר לתשומת לב ועורר מחלוקת ציבורית, בגין סיפור העלילה שבו אודות אישה שמתה מאיידס.

## תוכן השיר
השיר מגולל את סיפורה של אישה שמתה מאיידס, בו נדבקה בעקבות סטוץ חד-פעמי עם גבר שאותו לא הכירה בעבר, פגשה אותו לראשונה במסיבה, ולאחר שהשתכרה - שכבה איתו ובילתה איתו במשך כל הלילה. השיר מתאר כיצד, אחרי שנודע לה שחלתה באיידס, היא מתקשה להיזכר מי הוא היה; היא אפילו לא בטוחה מה שמו, וחושבת ששמו היה ג'ון. חבריה מרחמים עליה, בשל החלטותיה השגויות שהובילו אותה להידבק במחלה, והיא בוכה כל לילה לפני השינה, מאחר שלעולם לא תוכל להגשים את חלומותיה ושאיפותיה (כגון: נישואים, אימהות).

סנדי נוקס, אחת מכותבות השיר, קיבלה השראה לכתוב את השיר לאחר שאיבדה את אחיה, שנפטר מאיידס.

## הפצה
בתחילה, לא הייתה כוונה להוציא את השיר כסינגל, בשל תוכנו הקודר, אולם מספר תחנות רדיו החלו להשמיע אותו מתוך האלבום המלא; בעקבות הפופולריות שצבר השיר, אחד השירים האישיים ביותר על מחלת האיידס, הוחלט להוציאו כסינגל.

## מיקומי שיא

## קישורים חיצוניים

## הערות שוליים

קטגוריה:שירים באנגלית
קטגוריה:שירים על איידס
קטגוריה:בלדות קאנטרי
קטגוריה:שירי מוזיקת קאנטרי אמריקאיים
מפרצון סידני

**מפרצון סידני** (באנגלית: **Sydney Cove**; באבוריג'ינית: **Warrane**) הוא מפרצון שנמצא במפרץ ג'קסון, סידני, ניו סאות' ויילס, אוסטרליה. מפרצון סידני הוא מוקד לחגיגות קהילתיות, בשל מיקומו המרכזי בסידני, בין בית האופרה של סידני לבין גשר נמל סידני. זוהי גם אחת מנקודות העיקריות לחגיגות ערב השנה האזרחית החדשה בסידני.

## לקריאה נוספת

* D. Manning Richards. *Destiny in Sydney: An epic novel of convicts, Aborigines, and Chinese embroiled in the birth of Sydney, Australia*. First book in Sydney series. Washington DC: Aries Books, 2012. 


## קישורים חיצוניים

## הערות שוליים

קטגוריה:סידני: גאוגרפיה
סידני
קטגוריה:מקומות ששימשו כמושבת עונשין
קטגוריה:בתי סוהר שנסגרו
קטגוריה:אוסטרליה: היסטוריה
חברת מטעי ארץ ישראל

**חברת מטעי ארץ ישראל** הייתה מיזם עסקי–ציוני, שהחלה את פעילותה בסוף שנות ה-20 של המאה ה-20. פעילותה של החברה הובילה לראשית ההתיישבות הציונית בתל מונד.

## היסטוריה
טקסט=|ממוזער|ראשית ההתיישבות בתל מונד, ביזמת חברת מטעי ארץ ישראל, בתצלום מהאוויר
בשנת 1928 ביקר הלורד אלפרד מונד בישראל, וחיפש דרכים לשלב רכישת קרקעות בארץ ישראל ממניעים ציוניים, עם הקמת מיזמים עסקיים. מונד ראה בביקורו פוטנציאל כלכלי בפיתוח ענף ההדרים בישראל, ובהמשך אותה שנה הקים יחד עם קבוצת משקיעים לא יהודים את חברת מטעי ארץ ישראל. החברה הוקמה עם מניות בהון של כ-300 אלף לירה ארץ ישראלית.

בשנת 1929 רכשה החברה שטח של 1,200 דונם כ-10 קילומטרים מצפון לכפר סבא, לימים תל מונד, והקצתה אותם לנטיעת פרדסים והתיישבות חקלאית. הרכישה בוצעה באמצעות חברת הכשרת היישוב בתיווכו של יהושע חנקין. חברת מטעי ארץ ישראל לקחה על עצמה את שיווק התוצרת החקלאית שגודלה במקום, ושמה דגש על עבודה עברית.

הפיתוח החקלאי של החברה בתל מונד גם היה למעשה תחילת ההתיישבות הציונית באזור, וגם הייתה החברה הציונית הראשונה ששילבה חקלאות עם טכנולוגיות תעשייה מהמתקדמות לתקופתה. ב-29 ביולי 1929 החל החריש הראשון של החברה, כאשר 1000 דונם מאדמות החברה נחרשו על ידי מכונות פאולר בעלות 220 כוח סוס שהובאו מאנגליה במיוחד עבור תחילת החריש. פעילות החברה בתל מונד סייעה להתרחשות היישובית בגוש תל מונד כולו.

אלפרד מונד נפטר בשנת 1930, ובנו הנרי מונד ביקר באותה שנה בישראל והתחייב בפני עובדי החברה להמשיך את פועלו של אביו. בפועל לא גילה הנרי מחויבות רבה לפעילות החברה, והחברה לא התרחבה כמתוכנן אלא נותרה באותה המתכונת.

בתחילת שנות ה-30 הצטרף הלורד זיו למשקיעים בחברה, וקנה כ-800 דונם בגוש תל מונד. בשנת 1956 מכר הנרי מונד את כל נכסי המשפחה באזור.

בשנת 1988 פורקה החברה סופית, והמבנה ששימש לניהול החברה נמסר לידי האגודה להיסטוריה של גוש תל מונד, והוסב ל"מרכז התיעוד".

## קישורים חיצוניים
* חברת מטעי ארץ ישראל, מרכז תיעוד תל מונד

## הערות שוליים

קטגוריה:תל מונד
קטגוריה:ארגונים ומוסדות ביישוב
קטגוריה:חברות חקלאות ישראליות
קטגוריה:ישראל: חברות שהוקמו ב-1928
Chega de Saudade

**Chega de Saudade** (ידוע גם כ-"No More Blues") הוא סטנדרט ג'אז בסגנון בוסה נובה. הלחן מוכר כשיר הבוסה נובה הראשון שהוקלט. השיר הולחן על ידי אנטוניו קרלוס ז'ובים ומילותיו נכתבו על ידי ויניסיוס דה מוראיס. גרסת השיר שהקליט הזמר ז'ואאו ז'ילברטו היא הגרסה המפורסמת ביותר של השיר.

השיר דורג במקום השישי ברשימת "100 השירים הברזילאים הגדולים ביותר" בהמהדורה הברזילאית של המגזין רולינג סטון.

## רקע
השיר הוקלט לראשונה בשנת 1957 על ידי הזמרת הברזילאית אליזט קרדוסו, ונכלל באלבומה Canção Do Amor Demais שיצא לאור בשנת 1958. עם זאת, גרסתה לא זכתה לתשומת לב רבה.
ז'ואאו ז'ילברטו היה השני להקליט את השיר, אותו הוציא כסינגל בשנת 1958. השיר היה ללהיט וגיבש את הבוסה נובה כסגנון במוזיקה הלטינית. השיר גם הופיע באלבום הבכורה של ז'ילברטו, Chega de Saudade.

## הערות שוליים

קטגוריה:סטנדרטים בג'אז
קטגוריה:שירים בפורטוגזית
קטגוריה:שירי 1958
קטגוריה:שירי בוסה נובה
הקושר (סרט)

**הקושר** (באנגלית: **Conspirator**) הוא מותחן אפל בריטי משנת 1949 בבימויו של ויקטור סביל, עם אליזבת טיילור ורוברט טיילור בתפקידים הראשיים.

התסריט מבוסס על הרומן "The Conspirator" מאת המפרי סלייטר  משנת 1948.

## תקציר העלילה
לונדון, 1949, מלינדה גייטון (אליזבת טיילור), יפהפייה בת 18 מארצות הברית מבלה עם חברתה ג'ויס (הונור בלקמן) ומכירה מייג'ור נאה בשם מייקל קארה (רוברט טיילור) שמזמין אותה לרקוד. היא נמשכת אליו ולא יודעת שיש לו גם צד אפל. הוא מרגל למען הרוסים. כל פעם הוא מקבל גלויה עם תצלום של גשר על התמזה, אז הוא חובש כובע, לובש מקטורן ומרכיב משקפיים ומגיע לדירת מסתור שם הוא נפגש עם אלק (ניקולס ברוס) ועוזרו (קרל שטפנק) ומוסר להם פתק מגולגל בשטרות כסף ובו ידיעות על ישיבות המטה הכללי בהן הוא משתתף.

היחסים בין מייקל ולינדה מתחממים והוא נוסע בפתאומיות לוויילס ונפגש עם דודתו ג'סיקה (מרג'ורי פילדינג) שמייעצת לו להתחתן. החתונה נערכת ברוב פאר ומלינדה עוברת לגור בדירתו שמנוהלת על ידי העוזרת ברודרס (ת'ורה הירד).

מלינדה שמה לב להיעדרותיו של מייקל וגם לגלויות מסתוריות שהוא מקבל. כאשר היא מוצאת במכנסיו פתק מוסתר בתוך חבילת שטרות היא מבינה שהוא מרגל לטובת הקומוניסטים. הוא מתוודה כי הוא חבר המפלגה מאז שהיה באירלנד חבר במחתרת אנטי בריטית. היא מבקשת ממנו להפסיק עם זה והוא מבטיח.

בינתיים הוא מקבל נזיפה חמורה מאלק וממזכירו שמסתבר שהוא ראש הרשת, ראדק. הם גוערים בו על זה שנשא אישה ללא רשות המפלגה ופוקדים עליו לרצוח אותה.

מייקל ומלינדה יוצאים עם חברים לצייד ציפורים. מלינדה מתרחקת ומייקל יורה לעברה אך מחטיא היא נופלת ומתעלפת. היא בטוחה שמייקל ניסה לרצוח אותה ומספרת זאת לחברתה ג'ויס. מלינדה מתחילה לארוז ומייקל רוצה למנוע זאת ומתחיל לתקוף אותה אך אז נכנסת העוזרת ברודרס והוא עוזב אותה ורץ לפגישה בדירת הסתרים. הוא מוצא את המקום נטוש ומטלפן לשגרירות הרוסית אך משם עונים לו שמייקל קארה מת. מייקל מבין את הרמז, ממהר לדירתו ונכנס לחדרו. מלינדה ואנשי הבולשת נכנסים ואז נשמעת ירידה ומודיעים לה שהוא התאבד. כדי למנוע שערורייה מציעים לה לאשר את הסיפור כי הוא התאבד בגלל שאיימה לעזוב אותו והיא מסכימה בחוסר ברירה.

## צוות השחקנים

## קישורים חיצוניים

* קדימון ל"הקושר", באתר יוטיוב
* הקושר, באתר TCM

קטגוריה:סרטי 1949
קטגוריה:סרטים בריטיים
קטגוריה:סרטים באנגלית
קטגוריה:סרטי אליזבת טיילור
קטגוריה:סרטי המלחמה הקרה
קטגוריה:סרטי מטרו גולדווין מאייר

קטגוריה:סרטי שחור-לבן בריטיים
קטגוריה:סרטי ריגול
קטגוריה:סרטים אפלים
קטגוריה:סרטים המבוססים על רומנים בריטיים
ג'ייפרוג

**ג'ייפרוג בע"מ** (באנגלית: **JFrog**) היא חברת תוכנה ישראלית שהוקמה בשנת 2008. מניות החברה נסחרות בבורסת נאסד"ק.

## היסטוריה
JFrog הוקמה בשנת 2008 על ידי שלומי בן חיים (מנכ"ל החברה), יואב לנדמן (סמנכ"ל טכנולוגיות) ופרדי סימון (מדען ראשי), במטרה לפתח מוצרים שמאפשרים אוטומציה של עדכוני תוכנה, מעקב והפצה, שיתמכו רוחבית בכל הפלטפורמות המובילות בשוק. מטה החברה בישראל שוכן בנתניה. בשנת 2009 זכתה החברה ללקוחות ראשונים, החברות סיסקו ונטפליקס. בשנת 2012 הגיעה החברה ל-200 לקוחות, וגייסה 3.5 מיליון דולר מקרן ג'מיני. ב-2014 גייסה החברה 7 מיליון דולר נוספים, בהובלת קרן ג'מיני וחברת VMware. בשנת 2016 הושק המוצר Xray, והחברה גייסה 50 מיליון דולר. בשנת 2018 גייסה החברה עוד 100 מיליון דולר.

צמיחתה של החברה כללה גם רכישה של חברות אחדות, בהן CloudMunch בשנת 2017, Trainologic ב-2018 ו-Shippable ב-2019.

בשנים 2018 ו-2019, לאחר נסיקה בפופולריות השימוש במוצר Artifactory, נכנסה JFrog למרבית רשימות "100 המובילים" בתחומי טכנולוגיה ו-DevOps, כולל רשימת דלויט, פורבס, JMP Securities, IDC Innovator, ואחרים.

בספטמבר 2020 הגישה תחשיב לקראת הנפקה, עם תכנון ראשוני אופטימי שהעמיד את החברה על שווי של 3.2 מיליארד דולר. יום לפני ההנפקה, לאור ביקוש גבוה עודכן מחיר המניה אשר שיקף שווי של 4 מיליארד דולר. החברה הונפקה ב-16 בספטמבר וביום הראשון להנפקה זינק שווי החברה ל-5.8 מיליארד דולר.

ביוני 2021 רכשה החברה את חברת Vdoo הישראלית תמורת 300 מיליון דולר.

ביוני 2024 רכשה החברה את חברת Qwak הישראלית תמורת 230 מיליון דולר.

## מוצרים
החברה מייצרת תוכנה לתחום ה-DevOps - כלים לפיתוח והפצה של תוכנת קוד פתוח. מוצרי החברה:
* Artifactory - תוכנה למעקב אחר גרסאות רכיבי קוד פתוח שמשמשים את מפתחי התוכנה.
* Xray - תוכנה להגנה מפני שימוש בגרסאות קוד פתוח שיש בהן בעיות אבטחה.
* Pipelines - מימוש טכנולוגיית CI/CD.
* Distribution - כלי להפצת תוכנה.
* Mission Control - כלי בקרה.
* Container Registry
מוצרים אלה מאפשרים הפצה של עדכוני תוכנה בתדירות גבוהה, ובכך תומכים בתיקון מהיר של תקלות ובהפצה מהירה של חידושים.

## קישורים חיצוניים
* 

* 

## הערות שוליים

קטגוריה:DevOps
קטגוריה:חברות תוכנה ישראליות
קטגוריה:חברות ישראליות הנסחרות בנאסד"ק
קטגוריה:ישראל: חברות שהוקמו ב-2008
טטרה 158 פניקס

**טטרה 158 פניקס** (בצ'כית: **Tatra 158 Phoenix**) היא סדרה משאיות כבדות כולל משאיות סמי-טריילר מתוצרת יצרנית הרכב הצ'כית **"[[טטרה (רכב)|טטרה]]"** (באנגלית: **Tatra company**) אשר מיוצרת משנת 2011.

## "טטרה 158 פניקס"
* מנועי טורבו-דיזל מתוצרת "Paccar"  סדרה "MX".
* קיבולת מכל דלק - 345 ליטר.
* זווית הגישה: 31° מעלות.

### סוגי הנעה
* 4x4.
* 6x6.
* 8x6.
* 8x8.
* 10x10.

## תמונות

קובץ:100RIES 06, Tatra Phoenix Euro VI 2018.jpg | "טטרה 158 פניקס" - הגורר ממשאית סמי-טריילר
קובץ:100RIES 04, Tatra Phoenix Euro VI 2018.jpg | "טטרה 158 פניקס" - הגורר ממשאית סמי-טריילר
קובץ:Tatra-158-Phoenix Horka-7864.JPG | "טטרה 158 פניקס"
קובץ:Tatra-158-Phoenix-Euro6 KAMPA-1105.jpg | "טטרה 158 פניקס"
קובץ:Tatra Phoenix at Legendy 2018 in Prague.jpg | "טטרה 158 פניקס", שנת 2018
קובץ:Tatra-158-a-815 M-Silnice-1187.jpg | משאיות "טטרה 158 פניקס"
קובץ:Tatra-158-Phoenix Jilemnice-9080.JPG | "טטרה 158 פניקס"
קובץ:Tatra-158-Phoenix-Euro6 MIZERA-CIMG2198.jpg | "טטרה 158 פניקס"


## קישורים חיצוניים

* 

## הערות שוליים

קטגוריה:כלי רכב שהושקו ב-2011
קטגוריה:משאיות
קטגוריה:כלי רכב 6 גלגלים ויותר
קטגוריה:כלי רכב המיוצרים בצ'כיה
158 פניקס
סמואל דיקינסון האברד

**סמואל דיקינסון האברד** (באנגלית: **Samuel Dickinson Hubbard**; 10 באוגוסט 1799 – 8 באוקטובר 1855) היה עורך דין ופוליטיקאי אמריקאי.

## ביוגרפיה
סמואל דיקינסון האברד נולד במידלטאון, קונטיקט. ב-1819 הוא סיים לימודים קלאסיים בקולג' ייל. בשנים 1823–1837 הוא עסק בעריכת דין, ולאחר מכן הוא עבד במגזר הייצור.

בהמשך הוא החל להיות מעורב בפוליטיקה וב-1844 הוא נבחר לבית הנבחרים של ארצות הברית וכיהן בו מטעם המפלגה הוויגית כנציג קונטיקט בשנים 1845–1849.

באוגוסט 1852 מונה האברד על ידי הנשיא מילרד פילמור לתפקיד המנהל הכללי של דואר ארצות הברית ובתפקיד זה הוא כיהן עד תום נשיאותו של פילמור במרץ 1853.

לאחר סיום כהונתו בממשל הוא נבחר כחבר ב"אגודת העתיקות האמריקאית" .

סמואל דיקינסון האברד נפטר במידלטאון ב-8 באוקטובר 1855. הוא נטמן בבית הקברות אינדיאן היל שבעיר לצד רעייתו ג'יין מילס האברד.

## קישורים חיצוניים
* 
* 

## הערות שוליים

קטגוריה:אמריקאים ילידי קונטיקט
קטגוריה:המנהלים הכלליים של דואר ארצות הברית
קטגוריה:חברי הקבינט של ארצות הברית בממשל מילרד פילמור
קטגוריה:חברי בית הנבחרים של ארצות הברית מקונטיקט
קטגוריה:עורכי דין אמריקאים במאה ה-19
קטגוריה:בוגרי אוניברסיטת ייל
קטגוריה:אמריקאים שנולדו ב-1799
קטגוריה:אמריקאים שנפטרו ב-1855
שטפן צ'מבאל

**שטפן צ'מבאל** (בצ'כית: **Štefan Čambal**; 16 בדצמבר 1908 – 18 ביולי 1990) היה כדורגלן ומאמן צ'כוסלובקי, ששיחק בעמדת הקשר אחורי.

## ביוגרפיה
שטפן צ'מבאל נולד ב-16 בדצמבר 1908 בברטיסלאבה שבאימפריה האוסטרו-הונגרית. הוא החל לשחק כדורגל בגיל 13 במועדון הספורט דונאושטד מעיר הולדתו. ב-1927 החל את הקריירה המקצועית בסלובן ברטיסלאבה ושיחק בעמדת החלוץ. אחד ממשחקיו הגדולים של צ'מבאל במדיה היה בניצחון 1–8 על ניוקאסל יונייטד ב-26 במאי 1929, כאשר הוא כבש שלושער. לאחר מכן באותה שנה עבר לטפליצר שמצפון בוהמיה לעונה אחת בה התחיל לשחק במרכז המגרש כקשר אחורי. משם עבר צ'מבאל לסלביה פראג בה כבש שישה שערים בכל 5 השנים בה שיחק עד 1936, וזכה ב-4 תוארי ליגה. ב-1937 עבר לשחק בליגה השנייה במדי באטה זלין איתה עלה ליגה שנה אחר כך. ב-1938 עבר לזברויובקה ברנו לשנה אחת ואחר כך סיים את קריירת המשחק שלו.

במדי נבחרת צ'כוסלובקיה היה לבין השחקנים הסלובקים היחידים וערך את הופעת בכורתו ב-22 במאי 1932 נגד אוסטריה בתיקו 1–1 בפראג. מאז עד לפרישתו ממנה ב-1935 תפס מקום קבוע בנבחרת ועשה משחק אחד בה בתור קפטן ב-6 באוגוסט 1933 נגד יוגוסלביה. צ'מבאל היה שותף להגעתה לגמר מונדיאל 1934 כשהוא משחק בכל משחקי הטורניר. בגמר עצמו בישל לאנטונין פוץ' בדקה ה-71' אך איטליה ניצחה בסוף 1–2 בהארכה.

לאחר פרישתו היה צ'מבאל למאמן ברוב של קבוצות מצ'כוסלובקיה. אף אחת הוא לא אימן במשך יותר משנתיים חוץ מנבחרת סלובקיה במהלך מלחמת העולם השנייה. בסוף קריירת האימון היה למאמנה של ספרטה פראג איתו היא ירדה לליגה השנייה בפעם הראשונה בהיסטוריה שלה ב-1975. עונה אחר כך היא חזרה למקומה הקבוע וזכתה גם בגביע הצ'כוסלובקי. צ'מבאל נפטר ב-18 ביולי 1990 בפראג שבצ'כוסלובקיה בגיל 81.

## תארים
### כשחקן
;סלביה פראג
*אליפות צ'כוסלובקיה (4): 1931, 1933, 1934, 1935
;נבחרת צ'כוסלובקיה
*סגנית גביע העולם: 1934

### כמאמן
;ספרטה פראג
*הגביע הצ'כוסלובקי: 1976

## קישורים חיצוניים

קטגוריה:כדורגלני סלביה פראג
קטגוריה:כדורגלני מונדיאל 1934
קטגוריה:צ'כוסלובקים שנולדו ב-1908
קטגוריה:צ'כוסלובקים שנפטרו ב-1990
קטגוריה:כדורגלני נבחרת צ'כוסלובקיה
משרד מדיניות הגזע

**משרד המדיניות הגזעית** (בגרמנית: **Rassenpolitisches Amt der NSDAP**) היה משרד ממשלתי של המפלגה הנאצית ונקרא בהמשך ל"**האיחוד ופיקוח על כל עבודות האינדוקטרינציה והתעמולה בתחום האוכלוסייה והפוליטיקה הגזעית**". המשרד עסק במדיניות הגזע של גרמניה הנאצית.

ד"ר וולטר גרוס נותר שר המשרד עד להתאבדותו בסוף מלחמת העולם השנייה באפריל 1945.

תפקידה העיקרי של ה-RPA היה לפקח על ייצור ותחזוקה של תעמולה בנוגע לעליונות של הגזע הארי השלטונות הנאצים כינה את פעולות המשרד כ"הארה" ולא כ"תעמולה" משום שלטענתם היא לא הייתה "קריאה לפעולה מיידית אלא שינוי גישה ארוך טווח". ד"ר גרוס לא רצה שאנשים יחשבו על עצמם כאנשים בודדים אלא כ"חוליות בשרשרת החיים הגדולה".

כל המידע הגזעי שפורסם דרך בעזרת המשרד נדרש לאישור משרדו של גרוס לפני שהחל הפרסום. המחלקה טיפלה בכל הצעדים הנוגעים לתחום של תורת הגזע בשיתוף פעולה עם סוכנויות נאציות ויחידות אס אס אחרות, המשרד בדק והעביר את כל ההודעות לעיתונות של המפלגה הנאצית בנושאי גזע. הוא גם סיפק תשומות לניסוח החקיקה הנאצית בנושא תורת הגזע.

מלבד זאת המשרד כתב והפיץ את עיתון Neues Volk, שהיה מגזין חודשי המכוון לקהל הקוראים הכללי ולא לקהל מומחים. אך בעוד שהוא מכיל מאמרים בנושאים כמו טיפים לטיולים, הנושא המרכזי ומרבית הכתבות בעיתון היו בנוגע לקידום האאוגניקה (דבר שבהמשך השפיע על תוכנית T4 - אותנסיה). פרסומים אחרים שיצר המשרד כללו תוכנית לעשר נקודות לביצוע נכון של נישואין. ההנחיות במקום להתמקד באהבה הדגישו כי הקריטריונים האידיאליים לנישואין ברייך הגרמני הם שיקולים כמו חשיבות טוהר הגזע והבריאות.

ה- RPA יצר גם תערוכות נודדות ברחבי גרמניה הנאצית שהציגו את האדם הארי האידיאלי כבלתי משתנה בניגוד לאנשים שהם תת-אדם. בשנתו הראשונה פרסם המשרד כ-14 חוברות לחינוך גזעי. זה הוביל להקמת קורסים להכשרה אינטנסיבית ליצירת מחנכים ומורים שילמדו את התחום האתי. למעלה מאלף אנשי אס אה ובוגרי בית ספר לרפואה, בשנותיו האחרונות של הממשל הנאצי הוכנו מדי שנה בנושאים גזעיים ונאציים עד שנת 1945.

## קישורים חיצוניים

## הערות שוליים

קטגוריה:התעמולה הנאצית
קטגוריה:תורת הגזע
מעצב הפרחים הראשי של הבית הלבן

[ממוזער|250x250 פיקסלים| מעצבת הפרחים הראשית של הבית הלבן לשעבר, ננסי קלארק, משלימה סידור של [חבצלת|חבצלות לבנות, ורדים לבנים, הידראנג'אות ולימונים לפני ארוחת ערב בחדר האוכל הממלכתי בבית הלבן.|טקסט=]]
[ממוזער|250x250 פיקסלים| עוזרת מעצבת הפרחים של הבית הלבן, וונדי אלסאסר, מוסיפה נגיעות אחרונות לחוות ה[חמוצית|חמוציות בחדר האדום בבית הלבן. חוות החמוציות מוצבת על גרידון .|טקסט=]]
**מעצב הפרחים הראשי של הבית הלבן** הוא האחראי על תכנון, עיצוב, סידור והצבת כל קישוטי הפרחים למשפחה הראשונה. מעצבת הפרחים הראשית כיום היא הדיה ע'פאריאן.

## מהות התפקיד
מעצב הפרחים הראשי עומד בראש חנות הפרחים של הבית הלבן הממוקמת במרתף הבית הלבן. מעצב הפרחים הראשי עומד בראש צוות של ארבעה עוזרי מעצבים, ומהווה חלק מצוותה של הגברת הראשונה, הסדרן הראשי והמזכירה החברתית של הבית הלבן כדי לתכנן סידורים וקישוטים לארוחות ערב, קבלות פנים וסידור יומיומי ברחבי החדרים הטקסיים. קודמתה של ע'פאריאן כמעצבת הפרחים הראשי הייתה ננסי קלארק, שהחלה לעבוד בבית הלבן בשנת 1978 בתקופת ממשלתו של הנשיא ג'ימי קרטר, תחילה כמתנדבת במשרה חלקית, ובסופו של דבר הפכה לחברת סגל קבועה במשרה מלאה בשנת 1981, בתקופת ממשלת הנשיא, רונלד רייגן. ננסי קלארק שירתה שש משפחות של הנשיא במהלך 31 שנותיה בבית הלבן. היא פרשה לגמלאות ב־31 במאי 2009 והייתה סופרת ומרצה עד מותה בינואר 2012.

## מעצבי הפרחים הראשיים של הבית הלבן
* ננסי קלארק (1978 / 1981–2009)
* לורה דאולינג (2009–2015)
* הדיה ע'פאריאן (2015–הווה)

## הערות שוליים

קטגוריה:סגל הבית הלבן
A Different Drum

**A Different Drum** הייתה חברת תקליטים שפעלה בסמית'פילד, יוטה, בין השנים 1996–2014, והוציאה כ-350 אלבומים. החברה התמחתה בסינתפופ וסוגות קרובות, והייתה לתקופה מסוימת המותג הגדול ביותר בתחום בארצות הברית. היא קידמה להקות צעירות מקומיות וגם להקות אירופאיות, בהן "Neuroactive". היא גם שיתפה פעולה עם להקות מוכרות כמו "אלפאוויל", עבורה הוציאה אלבום ב-1999. בשנים 2004–2006 ארגנה בסולט לייק סיטי פסטיבל סינתפופ בן שלושה ימים בהשתתפות אמנים חתומים ואמנים חדשים. שירים שהפיקה שולבו גם במשחקי "Dance Dance Revolution".

## קישורים חיצוניים
* מידע על החברה

## הערות שוליים

קטגוריה:חברות תקליטים
4:44

**4:44** הוא אלבום האולפן ה-13 של הראפר האמריקאי ג'יי זי. האלבום יצא לאור ב-30 ביוני 2017 דרך חברת התקליטים רוק ניישן באופן בלעדי ללקוחות Sprint וטיידל. האלבום היה זמין להורדה בחינם לזמן קצר ב-2 ביולי באותה השנה דרך אתר האינטרנט של טיידל. ב-7 ביולי יצאה לאור מהדורה פיזית של האלבום, הכוללת 3 רצועות נוספות, והאלבום פורסם בשאר שירותי הזרמות המוזיקה.

האלבום נכלל במספר רשימות שפרסמו גופי תקשורת שונים לסיכום האלבומים הטובים ביותר לשנת 2017, וסיכום האלבומים של העשור השני. כתב העת *[[בילבורד]]* דירג את האלבום במקום ה-53 ברשימתם "100 האלבומים הטובים ביותר של העשור השני".

## סגנון מוזיקלי
האלבום הוא אלבום היפ-הופ בעל מוטיבים בוגרים, אמוציונליים, ופוליטיים יותר ביחס לאלבומים הקודמים של ג'יי זי. בביטים באלבום בולטים במיוחד סאמפלים מוזיקליים ווקליים מסגנונות המוזיקה השחורה כגון פאנק, רגאי, היפ-הופ, מוזיקת נשמה, וגוספל, וגם של סגנונות כגון פרוג רוק. רוב הסאמפלים באלבום הם של מוזיקה שיצאה עשורים לפני הוצאת האלבום, אך בולט במיוחד סאמפל יוצא מן הכלל בשיר הנושא, שנלקח משיר של הזמרת הבריטית האנה ויליאמס והרכבה שיצא בשנת 2016. האופי המיוחד של הסאמפלים באלבום שמייחדים אותו נוצר מכך שג'יי-זי והמפיק נו איי. די. יצרו ביחד פלייליסט לטעמו של ג'יי-זי, וממנו המפיק הרכיב סאמפלים רבים לאלבום.

המוטיבים הליריקליים של האלבום כוללים נושאים אישיים כגון בגידתו של ג'יי-זי באשתו ביונסה ויחסיו עם חבריו האישיים, ונושאים פוליטיים כגון התמודדות של הקהילה השחורה עם קשייה בארצות הברית בשיר ".The Story of O.J".

## רשימת השמעה

## מיקומי שיא

## קישורים חיצוניים

## הערות שוליים

קטגוריה:אלבומי ג'יי-זי
קטגוריה:אלבומי הפתעה
קטגוריה:אלבומים באנגלית
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
סשה איבקוביץ'

**סשה איבקוביץ**' (בסרבית: **Саша Ивковић**; נולד ב-13 במאי 1993) הוא כדורגלן סרבי המשחק בעמדת הבלם באל-ווחדה.

## קריירה
איבקוביץ' נולד בווקובאר שבקרואטיה, ובגיל צעיר עבר לבאצ'קה פלנקה שבסרביה. איבקוביץ' התחיל את הקריירה שלו בקבוצת הילדים של קרילה קראיינה ובגיל 14 הצטרף למחלקת הנוער של צ'לארבו.

בשנת , איבקוביץ' חתם בפרטיזן בלגרד לחמש שנים, אך את מרבית תקופתו בפרטיזן העביר כשחקן מושאל לטלאופטיק ולבסוף בבאצ'קה.

בינואר , איבקוביץ' חתם בווז'דובאץ.

באוגוסט , איבקוביץ' הושאל למ.ס. אשדוד מליגת העל. באשדוד, איבקוביץ' מיעט לשחק ובינואר חזר לווז'דובאץ.

בינואר , איבקוביץ' חתם במריבור מליגת העל הסלובנית.

באוגוסט , איבקוביץ' חתם בבניאס מליגת העל של איחוד האמירויות הערביות.

## תארים
; מאריבור
*ליגת העל הסלובנית: 

## קישורים חיצוניים

## הערות שוליים

קטגוריה:כדורגלנים סרבים
קטגוריה:בלמי כדורגל סרבים
קטגוריה:ווקובאר: כדורגלנים
קטגוריה:כדורגלני פרטיזן בלגרד
קטגוריה:כדורגלני ווז'דובאץ
קטגוריה:כדורגלני מועדון ספורט אשדוד
קטגוריה:כדורגלני מריבור
קטגוריה:כדורגלני בניאס
קטגוריה:כדורגלני אל-וחדה
קטגוריה:כדורגלנים זרים בישראל
קטגוריה:ספורטאים סרבים בישראל
קטגוריה:ספורטאים זרים בסלובניה
קטגוריה:ספורטאים זרים באיחוד האמירויות הערביות
קטגוריה:סרבים שנולדו ב-1993
מחנה העקורים פרמו

**מחנה פרמו** (באיטלקית: **Campo Fermo**, בקרואטית: **Logor Fermo**) היה מחנה עקורים שהתקיים לאחר מלחמת העולם השנייה ליד פרמו, איטליה. תושביו היו קרואטים שנעקרו מיוגוסלביה.

הקרואטים הראשונים הגיעו למחנה ביוני 1945. הרוב הגיעו למחנה ב-15 באוגוסט 1945. תושבי המחנה הקימו קבוצת תיאטרון לביצוע יצירות דרמטיות קרואטיות קלאסיות. בית דפוס הוקם במחנה על ידי דומיניק מנדיץ' ובו הודפסו מגזינים וספרים.

2,000 תושבים התגוררו במחנה, שהיה בשטח בית חרושת לטקסטיל לשעבר. רובם היו מרקע של אוסטאשה. בשנת 1947 פשטו על המחנה שוב ושוב אנשי הצבא הבריטי בחיפוש אחר פושעי מלחמה שהסתתרו בקרב האוכלוסייה.

בסוף 1947 ובתחילת 1948 הגיעו למחנה נציגים מארגנטינה, ארצות הברית, קנדה ואוסטרליה כדי להציע לתושבים הזדמנות להגר לארצותיהם. 626 אנשים מתושבי המחנה היגרו לפרו. המחנה נסגר בשנת 1948.

לאחר שקיבלה עצמאות, ניסתה קרואטיה לפתות את עקוריה לחזור באמצעות פטורים ממס וסיוע כספי.

## הערות שוליים

פרמו
קטגוריה:מארקה
קטגוריה:יוגוסלביה: היסטוריה
Magna Carta Holy Grail

**Magna Carta Holy Grail** (מעוצב כ-**Magna Carta... Holy Grail**) הוא אלבום האולפן ה-12 של הראפר האמריקאי ג'יי זי. האלבום יצא לאור ב-4 ביולי 2013 בפורמט של הורדה חינמית ללקוחות סמסונג דרך אפליקציית "Magna Carta" של ג'יי זי. ב-8 ביולי יצא האלבום בצורה רחבה דרך חברות התקליטים רוק-א-פלה רקורדס, רוק ניישן ו-Universal Music Distribution.

## רשימת השמעה

## מיקומי שיא

## קישורים חיצוניים

## הערות שוליים

קטגוריה:אלבומי ג'יי-זי
קטגוריה:אלבומים באנגלית
קטגוריה:אלבומים שהופקו על ידי טראוויס סקוט
קטגוריה:אלבומים שהופקו על ידי מייק ויל מייד איט
קטגוריה:אלבומים שהופקו על ידי סוויז ביטס
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
חוסיין עליזאדה

**חוסיין עליזאדה** (בפרסית: **حسین علیزاده**; נולד ב-23 באוגוסט 1951) הוא מלחין ומוזיקאי איראני שמנגן בכלי נגינה עממיים.

## ביוגרפיה
חוסיין עליזאדה נולד בטהראן ובשנת 1975 סיים לימודי מוזיקה בקונסרבטוריון העירוני. בהמשך הוא למד באוניברסיטת טהראן תוך התמקדות בהלחנה ולמד מוזיקולוגיה באוניברסיטת הומבולדט של ברלין.

חוסיין עליזאדה מנגן בטאר וסטאר. הוא הופיע בקונצרטים של התזמורת הלאומית והרכבים מוזיקליים נוספים. בשנת 1977 הוא הקים את ההרכב "Aref Ensemble", שבהופעותיו הוא שילב בין השאר את עלירזא אפתח'ארי ואת מוחמד רזא שג'ריאן. ההופעה הראשונה של ההרכב באירופה הייתה בבלט של מוריס בז'אר.

בנוסף להופעות הוא כתב מוזיקה למספר סרטים איראניים.

בשנת 2007 חוסיין עליזאדה היה מועמד לפרס גראמי ביחד עם נגן הדודוק הארמני ג'יבאן גספאריאן על אלבומם המשותף "The Endless Vision". הוא היה מועמד גם בשנים 2002 ו-2005. בשנת 2008 הוא זכה לתואר "מוזיקאי השנה של איראן". בשנת 2014 הוא סירב לקבל את עיטור לגיון הכבוד של צרפת, מתוך כבוד למורשת האיראנית.

## קישורים חיצוניים

* 

* ביוגרפיה

## הערות שוליים

קטגוריה:זמרים איראנים
קטגוריה:מוזיקאים איראנים
קטגוריה:מוזיקולוגים
קטגוריה:בוגרי אוניברסיטת הומבולדט של ברלין
קטגוריה:איראנים שנולדו ב-1951
טטרה 815

**טטרה 815** (בצ'כית: **Tatra 815**) היא קשת רחבה של משאיות כבדות כולל משאיות סמי-טריילר מתוצרת יצרנית הרכב הצ'כית **"[[טטרה (רכב)|טטרה]]"** (באנגלית: **Tatra company**) אשר מיוצרים משנת 1983.

## "טטרה 815"
* סוגי מבנה גוף הרכב: "Cab over" , "Cab forward" .
* סוגי מנוע: מנועי דיזל, מנועי טורבו-דיזל.
* סוגי תיבות הילוכים: ידניות, חצי אוטומטיות, אוטומטיות
* דגמי "טטרה 815" יוצרו למשימות אזרחיות, משימות צבאיות מגוונות ולמשימות משטרתיות.
* דגמי "טטרה 815" יוצרו ככבאיות.

### סוגי הנעה
* 4x4.
* 6x6.
* 8x8.
* 8x10.
* 8x12.
* 12x12.

## תמונות

קובץ:Tatra T813 (8479032943).jpg | "טטרה 815", הנעה 4x4
קובץ:2006-07-15 tatra815 1.jpg | "טטרה 815", הנעה 6x6
קובץ:Autojerab-AD30.jpg | "טטרה 815", דגם "AD30", הנעה 6x6
קובץ:Slavnosti 11.jpg | "טטרה 815", הנעה 8x8
קובץ:Autojerab-AD30-8X8.JPG | "טטרה 815", הנעה 8x8
קובץ:Tatrabus (01).jpg | "טטרה 815" - אוטובוס
קובץ:Tatrapan.jpg | "טטרה 815" מסוג "Tatrapan" 
קובץ: BAHNA 2018 - 473.jpg| "טטרה 815"
קובץ:Brno, Autotec 2008, protidemonstrační Tatra.jpg | "טטרה 815" - מכת"ז, **מכונית התזה**, (מכונה גם **מכת"זית**) היא כלי רכב לפיזור הפגנות
קובץ:Polish RM-70.jpg | "טטרה 815", דגם "RM-70" בשירות משטרת פולין (צולם בקרקוב)
קובץ:Tatradigger01.jpg | "טטרה 815"
קובץ:MOL - mobilni obalni lanser (3).jpg | "טטרה 815" - משגר רקטות
קובץ:BMP-2 on a Tatra.jpg | "טטרה 815" נושא נגמ"ש לחימה אמפיבי מסוג BMP-2
קובץ:Milovice, AV-15 (01).jpg | "טטרה 815", הנעה 8x8
קובץ:Zeměchy, 9. května, hasičský vůz.jpg | "טטרה 815", הנעה 4x4 - כבאית
קובץ:Hasičská Tatrovka v Nové Líšni.jpg | "טטרה 815", הנעה 4x4 - כבאית


## ראו גם
* טטרה 158 פניקס

## קישורים חיצוניים

* 
* 
* 

## הערות שוליים

קטגוריה:כלי רכב שהושקו ב-2011
קטגוריה:משאיות
קטגוריה:כבאיות
קטגוריה:כלי רכב צבאיים
קטגוריה:כלי רכב 6 גלגלים ויותר
קטגוריה:כלי רכב המיוצרים בצ'כיה
815
Brown Skin Girl

**Brown Skin Girl** הוא שיר שהקליטה הזמרת-יוצרת האמריקאית ביונסה, אשר מופיע באלבום הפסקול של The Lion King: The Gift, מתוך הסרט המחודש של "מלך האריות". השיר יצא לאור ב-23 ביולי 2019 על ידי חברות התקליטים Parkwood Entertainment וקולומביה רקורדס כסינגל השני מתוך האלבום.

מגזין המוזיקה האמריקאי בילבורד דירג את השיר במקום ה-68 ברשימת השירים הטובים ביותר לשנת 2019, שם נכתב כי השיר "מחזק את המסע של ביונסה לגאווה תרבותית והעצמה נשית". לאחר צאתו צבר כ-120 מיליון השמעות ברשת הסטרימינג ספוטיפיי.

## מיקומי שיא ותארים

## נתוני מכירות

## קישורים חיצוניים

## הערות שוליים

קטגוריה:שירי ביונסה
קטגוריה:שירי ויזקיד
קטגוריה:שירים באנגלית
קטגוריה:זוכי פרס גראמי לווידאו קליפ הקצר הטוב ביותר
קטגוריה:שירי זהב באוסטרליה
בין שתי ערים (סדרה, 1989)

**בין שתי ערים** (באנגלית: **A Tale of Two Cities**) היא סדרת טלוויזיה בריטית-צרפתית, ששודרה לראשונה ברשת ITV בשנת 1989. הסדרה מבוססת על הרומן "בין שתי ערים" מאת צ'ארלס דיקנס.

## צוות השחקנים
* ג'יימס וילבי – סידני קרטון
* קסבייה דלוק – צ'ארלס דארני
* סרנה גורדון – לוסי מנט
* ג'ון מילס – ג'רוויס לורי
* ז'אן פייר אומון – ד"ר אלכסנדר מנט
* אנה מאסי – מיס פרוס
* קאתי קריגל – מאדאם דפארז'
* אלפרד לינץ' – ג'רי קראנצ'ר
* ז'ראר קליין – מסייה דפארז'
* ג'ונתן אדמס – סטריבר
* קארל ג'ונסון – ברסאד
* מארי בונל – נערה כפרייה
* ז'יל גסטון-דרייפוס – פועל בדרכים
* פרנסואה לאלנד – גאבל
* קלוד לה סאשה – אריסטוקרט
* אנדרה מאראן – אריסטוקרט
* ניקולאס סרו – ז'אק
* ז'אן-פייר סטיוארט – תובע
* מישל סובור – אביו של דארני
* ז'אן-מארק בורי – המרקיז סן-אברמון
* מארי הילי – גברת קראנצ'ר

## קישורים חיצוניים

## הערות שוליים

קטגוריה:סרטים המבוססים על בין שתי ערים (דיקנס)
קטגוריה:סדרות טלוויזיה בריטיות שעלו לשידור בשנות ה-1980
קטגוריה:סדרות דרמה בריטיות
קטגוריה:ITV: תוכניות וסדרות
נובי יארילוביצ'י (מעבר גבול)

**נובי יארילוביצ'י** (באוקראינית: **Нові Яриловичі**) הוא מעבר גבול בין בלארוס לאוקראינה, צפונית לכפר נובי יארילוביצ'י, במחוז צ'רניהיב. המעבר נמצא על כביש M01 וכביש E95 ונקרא על שם הכפר נובי יארילוביצ'י שנמצא בקרבת מקום, המעבר נמצא ממש ליד הכפר הקטן סקיטוק. מעבר לגבול בצד הבלארוסי נמצא מעבר הגבול נובה חוטה. זהו מעבר גבול בינלאומי המותאם לתנועת רכבים ומשאיות.

המעבר עלה לכותרות החדשות בספטמבר 2020, בעקבות הודעת ממשלת אוקראינה על סגירת הגבולות עקב מגפת הקורונה. נמנעה כניסה למדינה של יותר מאלפיים חסידי ברסלב ישראלים שביקשו להגיע דרך בלארוס לקבר רבי נחמן מברסלב באומן והתקבצו במעבר זה.

## ראו גם
* משמר הגבול האוקראיני
* גבול אוקראינה–בלארוס

## קישורים חיצוניים
* אתר משמר הגבול הממלכתי של אוקראינה 

## הערות שוליים

קטגוריה:גבול אוקראינה–בלארוס
קטגוריה:מעברי גבול בין-לאומיים
קטגוריה:אוקראינה: מעברי גבול
תפוז מכני

**תפוז מכני** הוא תרגום עברי אפשרי לצירוף **A Clockwork Orange** באנגלית. בעברית נפוצה הצורה המיודעת "התפוז המכני".
אולכסנדר צברי

**אוֹלכסנדר ווֹלוֹדימירוֹביץ' צֶבּרי** (באוקראינית: **Олександр Володимирович Цебрій**; 4 ביוני 1974, אומן, מחוז צ'רקאסי, ברית המועצות – 24 ביולי 2024) היה איש עסקים ואיש ציבור אוקראיני, שכיהן כראש עיריית אומן מאז 18 בנובמבר 2015 ועד לנובמבר 2020.

## ביוגרפיה
צברי נולד ב-4 ביוני 1974 בעיר אומן. בשנת 1992 סיים את לימודיו בסניף אומן של המכללה למשפטים וכלכלה של צ'רקאסי. בשנים 1996–2004 עסק בפעילות עסקית. בשנים 2005–2014 הוא עמד בראש חברת Cruise Avto. ב-18 במרץ 2014 נבחר למזכיר מועצת העיר אומן. בין 30 במאי 2014 ל-18 בנובמבר 2015 כיהן כראש עיריית אומן. בשנת 2015 סיים את לימודיו באוניברסיטה הפדגוגית הממלכתית של אומן על שם פאבל טיצ'יני, עם תואר שני בכלכלה עסקית.

ב-25 באוקטובר 2015 נבחר בפעם השנייה לראשות עיריית אומן. ב-18 בנובמבר אותה שנה הוא נכנס לתפקידו. במהלך התפרצות נגיף הקורונה באוקראינה, נודע בהתנגדותו העזה לכניסת חסידים לקבר רבי נחמן מברסלב, בטענה כי הדבר יחמיר את המצב האפידמיולוגי בעיר.

הוא היה מייסד הארגון הציבורי העירוני של בעלי מכוניות "אומן", חבר בארגון הציבורי "רידנה אומן" וחבר בוועדת הביקורת של "מועדון ראשי הערים" של אוקראינה. בשנים 2010–2014 היה סגן ויו"ר הוועדה לפיתוח ייצור, יזמות, השקעות ומדיניות כלכלית זרה של מועצת העיר אומן.

ב-24 ביולי 2024 נהרג צברי בקרבות באזור דונצק במלחמת אוקראינה–רוסיה בשירותו כמפקד מחלקת מקלעים בחטיבה 58.

## קישורים חיצוניים

* ראש עיריית אומן, אתר מועצת העיר אומן
* צברי אולכסנדר וולודימירוביץ'. הצהרות. 2015

## הערות שוליים

קטגוריה:ראשי עיריות באוקראינה
קטגוריה:אנשי עסקים אוקראינים
קטגוריה:אוקראינים שנולדו ב-1974
קטגוריה:אוקראינים שנפטרו ב-2024
דייוויד קוקס (הבן)

**דייוויד קוקס** (הבן) (באנגלית: **David Cox**; 9 ביולי 1809 – 6 בדצמבר 1885), הידוע בשם דייוויד קוקס הצעיר או דייוויד קוקס ג'וניור כדי להבדיל אותו מאביו הצייר הידוע יותר דייוויד קוקס (1783–1859), היה צייר אנגלי בצבעי מים, שצייר בעיקר נופים.

## ביוגרפיה ויצירה
נולד בדאלוויץ', לונדון, והתחנך בבית הספר של הרפורד בצפון ויילס לשם עברה המשפחה.

אביו לימד אותו לצייר, אבל הוא השתמש בפלטת צבעים בהירה יותר מאביו.

בנוסף לעבודה של ציור נופים סביב לונדון, הוא עשה כמה ציורים של "צועני נורווד" וצייר קהילות מקומיות מקומי אחרות.

נופיו כללו את ויילס, סקוטלנד, אזור האגמים, דבון, צרפת, שווייץ ואיטליה.

הוא הציג באקדמיה המלכותית לאמנויות משנת 1827, וגם באגודה החדשה לציירים בצבעי מים משנת 1841 ובאגודת הציירים הוותיקה לצבעי מים משנת 1848, שם הציג בסופו של דבר 580 עבודות.

הוא נפטר בביתו בסטריאת'ם, דרום לונדון, ונקבר בבית העלמין וסט נורווד.

## גלריה


File:David Cox (II) - Powys Castle, Wales.jpg | מצודת פוייס
File:David Cox (II) - Group Seated in Grounds of a Large House (1840s).jpg | אנשים ליד הבית

File:David Cox Jr - Greenfield House, Harborne.jpg | הבית בהרבורן

File:David Cox (II) - Hay Harvesters (1852).jpg | קציר

File:David Cox (II) - The River Bed.jpg | אפיק הנחל

File:David Cox (II) - Travellers on a Highland Road.jpg | מטיילים בנוף הררי

File:David Cox (II) - Landscape with Men Sifting Sand (1850s).jpg | כריית חול



## קישורים חיצוניים

## הערות שוליים

קטגוריה:ציירים בריטים
קטגוריה:בריטים שנולדו ב-1809
קטגוריה:בריטים שנפטרו ב-1885
אנטבקה

**אנטבקה** (באוקראינית: **Анатевка**) הוא יישוב שנבנה על ידי הקהילה היהודית בקרבת הכפר Hnativka שבמחוז קייב ובמימונה, אשר יחד עם מחנה הפליטים בעיר שפולה הוא פרויקט הסתגלות חברתית, המיועד לפליטים ממזרח אוקראינה.

## היסטוריה
ב-2014 בעקבות סיפוח חצי האי קרים הקים הרב משה ראובן אסמן את אנטבקה כמחנה פליטים לתושבים אוקראינים, היסודות הונחו על ידי שגריר ישראל באוקראינה אליאב בלוצרקובסקי. הפתיחה החגיגית בראשות הרב הראשי של אוקראינה, משה ראובן אסמן, המפקח על הבנייה, התקיימה ב-1 בספטמבר 2015.

במהלך מלחמת אוקראינה–רוסיה המקום שימש כמחנה פליטים לתושבים שבתיהם הופגזו.

הכפר ממוקם בפאתי קייב, ליד הכפר בילוהורודקה , בצמוד לכפר ממוקם הקבר של רבי מרדכי טברסקי.

הרב אסמן הציע בפייסבוק לרודי ג'וליאני לשמש כראש עיר של כבוד לכפר.

בכפר תלמודי תורה ובתי ספר מקוואות וכל שירותי הדת הנצרכים, במקום ערוץ טלוויזיה בשם Anatevka TV.

## שם
העיר נקראת על שם ההתיישבות מהסיפור "טוביה החולב" מאת שלום עליכם על החלבן טוביה.
ממוזער|קבר רבי מרדכי מצ'רנוביל במקום

## בתרבות
* כנר על הגג (סרט)
* כנר על הגג (מחזמר)

## קישורים חיצוניים

* 
* 
* 
* 

## הערות שוליים

קטגוריה:מחוז קייב: יישובים
קטגוריה:מחנות פליטים
קטגוריה:אוקראינה: ערים
קטגוריה:יישובים שהוקמו ב-2015
Culo (שיר)

"**Culo**" הוא סינגל הבכורה של הראפר האמריקאי-קובני פיטבול, בהשתתפות הראפר האמריקאי, ליל ג'ון. הסינגל הוא השיר הראשי של אלבום הבכורה של פיטבול, M.I.A.M.I. השיר משתמש בריקוד הקולי, רידים, שזכתה לבולטות מהלהיט של נינה סקיי, Move Ya Body. היה בו גם שימוש של קטעים מהשיר Pull Up של מר וגאס, כאשר האחרון תבע את פיטבול וג'ון.

השיר נבחר במקום 32 בבילבורד הוט 100, מקום 45 במצעד שירי הR&B/היפ הופ, ובמקום 11 במצעד שירי הראפ. גרסת רמיקס של השיר בהשתתפות ג'ון ואיווי קווין שוחררה בין השנים 2004–2006. השיר השתתף במצעד 12 שירי הדאנסהול והרגאטון של המאה ה-21 ונבחר במקום 12. אודיו לשיר זכה ל־19 מיליון צפיות ביוטיוב.

## מצעדים

## קישורים חיצוניים

## הערות שוליים

קטגוריה:שירי 2004
קטגוריה:סינגלי בכורה מ-2004
קטגוריה:שירי פיטבול
קטגוריה:שירי ליל ג'ון
קטגוריה:שירים באנגלית
קטגוריה:שירי דאנסהול
Good Grief

**Good Grief** (בעברית: **צער טוב**) הוא שיר של להקת האינדי-פופ האנגלית באסטיל. הוא פורסם ב-16 ביוני 2016 כסינגל המוביל מאלבום האולפן השני שלהם, Wild World. השיר נכתב על ידי דן סמית', והופק על ידי סמית' ומארק קרו. זהו הסינגל הראשון שלהם שיצא לאחר צירופו של צ'רלי ברנס לסיבובי ההופעות של הלהקה.

## רקע
ב-16 ביוני 2016, אנני מק השמיעה לראשונה את השיר בתוכנית הרדיו שלה ב-BBC, כ-"רצועה הכי חמה". לאחר הופעת הבכורה, הלהקה הוציאה את הסינגל לרדיו ולהורדה דיגיטלית.

השיר זכה לקאברים של אמנים שונים, בהם, אהרון פלמינג, כריס ברנר, קונור אווריט, פליסיה לו, ופיבי וולי. דון דיאבלו ואוטוגרף פרסמו רמיקסים רשמיים לשיר דרך iTunes, ב-8 ביולי וב-22 ביולי 2016, בהתאמה.

## קליפ
הקליפ הנלווה לשיר עלה לראשונה ב-22 ביוני 2016. בנוסף לראשו הערוף של סמית' המופיע בעטיפת הסינגל, בקליפ מוצגים גם בית בוער, שוד בנק, איש רץ, דובי, נערות שרוכבות על גלגיליות, מכונית אדומה, טלפון נייד וכן סצנות המכילות עירום.

בהמשך עלתה גרסה נקייה, שצנזרה את החלקים הפרובוקטיביים בקליפ המקורי. הגרסה הנקייה צברה למעלה מ-8.5 מיליון צפיות נכון לאוגוסט 2020, והסרטון המקורי צבר למעלה מ-16 מיליון צפיות, נכון לאוגוסט 2020.

## מיקומי שיא

## קישורים חיצוניים

## הערות שוליים

קטגוריה:שירי באסטיל
קטגוריה:שירים באנגלית
קטגוריה:שירים שנכתבו על ידי דן סמית'
קטגוריה:שירים על מוות
אלה קרטס

**אלה קרטיס** (במקור **קוהן** - הגרסה ההונגרית-אוסטרית ל**כהן**, בהונגרית: **Kertész Ella**; בודפשט, 12 בפברואר 1879 – בודפשט, 24 ביוני 1936) הייתה שחקנית הונגרייה-יהודייה אשתו של שאנדור גות.

## ביוגרפיה
[ימין|ממוזער|250x250 פיקסלים|אלה קרטיס בתפקיד הראשי בטרגדיה של [אוסקר ויילד: סלומה]]
קרטיס נולדה בית יהודי כבתם של ברנאט קרטיס (קוהן-כהן) ואמה לנגספלד. היא סיימה את לימודיה באקדמיה לאמנויות הבמה (כיום שמה האוניברסיטה לאמנויות התיאטרון והקולנוע) בשנת 1897, שם קיבלה מלגה של מאתיים פורינט כסטודנטית שנה ג'. בסיום לימודיה קיבלה חוזה מהתיאטרון הלאומי של בודפשט לאחר שהשיגה הצלחה אדירה בבחינת האקדמיה בהצגה "בית הספר לנשים"; היא ההתחתנה תחילה בשנת 1898 עם זמר האופרה ההונגרי-יהודי וילמוש בק, אמן בית האופרה של בודפשט.  הם התגרשו בשנת 1904. ב־15 במרץ 1904 התחתנה עם שאנדור גות ברובע 5 בבודפשט. אחד העדים היה גאבור פלודי.

בשנת 1903 חתמה חוזה בתיאטרון הקומדיה של בודפשט, שם ערכה את הופעת הבכורה שלה ב־8 בינואר, בתפקיד הראשי של קומדיה בשם לוטה. בגיליון העיתון "פשטי היראפ" למחרת ההצגה ב -9 בינואר הוזכרה כך:

ההצלחה הגדולה האמיתית הראשונה שלה הגיעה כעבור שנה עם הקומדיה "האושר של הנקווין ובילהוד" ואחר כך ב־31 בינואר 1906 ב"בקרט" (בתפקיד הלן) עם ההצלחה האדירה שלה, היא הפכה להיות אחת משחקניות קו ראשון בהונגריה.

ב־1910/1911 הייתה חברה ב"תיאטרון ההונגרי" (Magyar Színház), ואז שוב בתיאטרון הקומדיה, בשנים 1921–1922 הייתה חברה בתיאטרון הרנסאנס, ומשנת 1924 עד 1936 הייתה שוב אמנית תיאטרון הקומדיה.

המשחק שלה שילב אלמנטים של משחק מודרני עם טבעיות קומית. בתחילה שיחקה נערות מאוהבות, נשים צעירות, מאוחר יותר תפקידי אופי. היא שיחקה את כל סוגי הקומדיה עם חוש סגנון מעולה. בעלה היה לעיתים קרובות בן זוגה. יחד עם בעלה חינכה גם דור שחקנים. היא דיברה גרמנית, צרפתית, אנגלית ואיטלקית.

## תפקידה הקולנועי
* הנמען לא ידוע (1935)

## ראו גם
* אלבום זיכרון של בלהה לואיזה. [1927]
* פאל גויאש:חייהם ויצירותיהם של סופרים הונגרים
* לקסיקון ביוגרפי הונגרי I-II. 1967-1969.
* József Mudrák - Tamás Deák: לקסיקון סרטי קולנוע הונגריים 1931–1944
* לקסיקון אמנות הבמה, 1930
* לקסיקון חדש של רוואי. 1996
* הכל תיאטרון! . . . קליידוסקופ שובב של תולדות התיאטרון מעולם הבמה של המאה הקודמת. 2005.

## לקריאה נוספת
* לקסיקון אמנות התיאטרון ההונגרית
* לקסיקון משחק הונגרי. איגוד השחקנים הלאומי והמכון לפנסיה, [1929].

## קישורים חיצוניים

## הערות שוליים

קטגוריה:יהודיות הונגריות
קטגוריה:שחקניות תיאטרון יהודיות הונגריות
קטגוריה:שחקני תיאטרון יהודים הונגרים
קטגוריה:בודפשט: אישים
קטגוריה:שחקניות קולנוע וטלוויזיה יהודיות הונגריות
קטגוריה:יהדות בודפשט
קטגוריה:בוגרות האוניברסיטה לאמנויות התיאטרון והקולנוע
קטגוריה:שחקני קולנוע וטלוויזיה יהודים הונגרים
קטגוריה:ילידות 1879
קטגוריה:הונגרים שנולדו ב-1879
קטגוריה:נפטרות ב-1936
קטגוריה:הונגרים שנפטרו ב-1936
Toma (שיר)

**Toma** הוא הסינגל הרביעי של הראפר האמריקאי-קובני פיטבול בהשתתפות ליל ג'ון מתוך האלבום הבכורה של פיטבול, M.I.A.M.I. הוא הגיע למקום 21 במצעד שירי הראפ ובמקום 73 במצעד שירי ה-R&B/היפ הופ.

השיר נערך רבות וזאת כדי להפוך אותו לידידותי לרדיו. כמה גרסאות, הסירו קטעים גסים באנגלית בשיר, תוך שמירה על הפזמון הספרדי המפורש מינית, כאשר הוא אומר, "Si Tu Quiere Que te coma toda", שאם מתרגמים אותו, המשפט אומר, "אם את רוצה שאני יאכל אותך", התייחסות לקוניליגוס. בגרסאות אחרות, כל הקטעים הגסים הוסרו.

השיר גם היה חלק מהפסקול בסרטים סטפ אפ ודייט מובי (באנגלית: Date Movie).

הקליפ הרשמי לשיר עלה ליוטיוב ב-15 ביוני 2009, וזכתה כמעט ל-10 מיליון צפיות.

## רמיקס
גרסת רמיקס לשיר שוחררה ב-2005 אשר הכילה מוזיקאים רבים מסגנון הדאנסהול. גרסת רמיקס לא רשמית שוחררה ב-2005 בהשתתפות נינה סקיי.

## מיקומי שיא

## קישורים חיצוניים

## הערות שוליים

קטגוריה:שירי פיטבול
קטגוריה:שירי ליל ג'ון
קטגוריה:שירים באנגלית
קטגוריה:שירים על מיניות
קטגוריה:שירי רגאטון
Dammit Man

**Dammit Man** הוא סינגל של הראפר האמריקאי-קובני פיטבול בהשתתפות פיקאלו. הוא יצא לאור ב-3 באוגוסט 2004 כסינגל האחרון מתוך אלבום הבכורה של פיטבול, **.. הסינגל הופק על ידי ג'ים ג'ונסין. הוא נבחר במקום 19 במצעד השירים מתחת להוט 100.

## קליפ רשמי
הקליפ הרשמי לשיר הופק על ידי פליי קאי. הדי ג'יי האמריקאי די ג'יי חאלד, מופיע כהופעת קמע בקליפ.

## רשימת השמעות

# "Dammit Man" (גרסת אלבום) (בהשתתפות פיקאלו) - 4:01
# "Dammit Man" (רמיקס) (בהשתתפות ליל פליפ) - 3:46

## מיקומי שיא

## היסטוריית שחרור

## קישורים חיצוניים

## הערות שוליים

קטגוריה:שירי פיטבול
קטגוריה:שירים באנגלית
M.I.A.M.I.

**** (קיצור של: **Money Is a Mayor Issue**) הוא אלבום הבכורה של הראפר האמריקאי-קובני פיטבול. הוא יצא לאור ב-24 באוגוסט 2004 על ידי TVT רקורדס.

## הפקה
המפיק הראשי של האלבום הוא ליל ג'ון אשר הופיע במספר שירים מתוך האלבום. בנוסף הופק על ידי האחים דיאז.

## הצלחה מסחרית
האלבום נבחר במקום 14 במצעד האלבומים, בילבורד 200 ב-11 בספטמבר 2004, שם החזיק מעמד כ-40 שבועות.

איגוד תעשיית ההקלטות האמריקאי אישר את האלבום זהב ב-8 באפריל 2005 אחרי שהגיעה ל-500,000 מכירות.

## ביקורות
האלבום זכה לביקורות חיוביות, במיוחד בעיר מגורי של פיטבול מיאמי. מוסי ריבס ממיאמי ניו טיימס שיבח במיוחד את הופעותיו של פיטבול בחצי השני של האלבום על כך שהוא "יורק ראפ בריונים ומתאים חוכמות עם באן בי מUGK, טריק דאדי ופאט ג'ו. אוולין מקדונל ממיאמי הראלד דירגה את האלבום 3 כוכבים מתוך 4, כאשר מכנה את פיטבול "חריץ מיומן עם זרימה אמינמית מהירה אך קול עמוק ורציני יותר", אך מבקרת את האלבום על כך שהוא כולל "שש רצועות בליטה וטחינה מיותרות".

## רשימת רצועות

### דגימות
השיר "Culo" מדגים ריקוד של רידים.

## מיקומי שיא

## קישורים חיצוניים

## הערות שוליים

קטגוריה:אלבומי בכורה מ-2004
קטגוריה:אלבומי פיטבול
קטגוריה:אלבומים שהופקו על ידי די ג'יי חאלד
פסיכולוגיה פוליטית

**פסיכולוגיה פוליטית** היא תחום מחקר רב תחומי המנסה להבין את הפוליטיקה, הפוליטיקאים ואת ההתנהגות הפוליטית מזווית פסיכולוגית. הנחת המוצא היא שהקשר בין פוליטיקה לפסיכולוגיה הוא דו כיווני; הפסיכולוגיה משמשת כעדשה להבנת הפוליטיקה והפוליטיקה משמשת כעדשה להבנת הפסיכולוגיה. כתחום אינטרדיסציפלינרי, פסיכולוגיה פוליטית חולשת על מגוון רחב של תחומים אחרים, כמו אנתרופולוגיה, סוציולוגיה, יחסים בינלאומיים, כלכלה, פילוסופיה, תקשורת, עיתונות והיסטוריה.

## היסטוריה
הפסיכולוגיה הפוליטית שואפת להבין את האינטראקציות בין יחידים והקשרים ביניהם המושפעים מאמונות, מניעים, תפיסות, קוגניציה, אסטרטגיות למידה וחיברות. תיאוריות וגישות פסיכולוגיות פוליטיות יושמו בהקשרים רבים, כגון תפקיד המנהיגות; קביעת מדיניות פנים וחוץ; התנהגות בסכסוכים אתניים, מלחמה ורצח עם; דינמיקה קבוצתית וקונפליקט; התנהגות גזענית; הצבעה ועמדות פוליטיות, הצבעה ותפקיד התקשורת, לאומיות וקיצוניות פוליטית. פסיכולוגים פוליטיים חוקרים את היסודות, הדינמיקה והתוצאות של התנהגות פוליטית תוך שימוש בהסברים קוגניטיביים וסוציולוגיים.

## אישיות ופוליטיקה
חקר האישיות בפסיכולוגיה פוליטית מתמקד בהשפעות של "אישיות מנהיגותית" (leadership personality) על קבלת החלטות, ובהשלכות של "אישיות המונית" (mass personality) על גבולותיה של המנהיגות הפוליטית. גישות אישיויות מרכזיות בפסיכולוגיה פוליטית הן שלל תאוריות פסיכואנליטיות, תאוריות מבוססות-תכונות ותאוריות מבוססות-מניע.

## ריבוי מהפכות במאה ה-21
החוקרת והעיתונאית אן אפלבאום, הסבירה על בסיס מחקריה של חוקרת הפסיכולוגיה הפוליטית קארן סְטֶנֵר  ועל בסיס ספרה של אפלבאום "דימדומי הדמוקרטיה"  את ריבוי המהפכות במדינות דמוקרטיות במאה ה-21. לדבריה: אנשים נמשכים לרעיונות סמכותניים כי מורכבוּת מערערת אותם. הם סולדים מפלגנות בחברה, ומעדיפים אחדות. לדבריה, כשהם נחשפים פתאום ברשת לגיוון של דעות וחוויות זה מכעיס אותם. הם מחפשים פתרונות בשפה פוליטית שגורמת להם להרגיש בטוחים. כך היא הסבירה בקצרה את ריבוי המהפכות לאחרונה במדינות דמוקרטיות כמו הונגריה, פולין, ארצות הברית ועוד.

## ראו גם
* תאוריית הבחירה הציבורית
* כלכלה פוליטית

## קישורים חיצוניים
* השפעתן של חרדות המצב הביטחוני על עמדות פוליטיות, באתר jokopost
* 
* 

## הערות שוליים

קטגוריה:פוליטיקה
קטגוריה:פסיכולוגיה חברתית
מושל מחוז בלגורוד

**מושל מחוז בלגורוד** (ברוסית: **Губерна́тор Белгородской о́бласти**) הוא המשרה הרמה ביותר במחוז בלגורוד. המושל הוא ראש ממשלת מחוז בלגורוד הנבחר בבחירות ישירות לתקופה של 5 שנים וכפוף לפרלמנט המקומי, הדומה המחוזית של בלגורוד.

המושל הנוכחי מאז ספטמבר 2021 הוא ויאצ'סלב גלדקוב (שכיהן כממלא מקום מנובמבר 2020).
## סמכויות
מושל מחוז בלגורוד מפעיל את הסמכויות הבאות:
* א) מייצג את מחוז בלגורוד ביחסים עם גופים ממשלתיים פדרליים, גופים ממשלתיים של מחוזות אחרים הפדרציה הרוסית, גופי ממשל מקומיים וכן ביישום יחסי כלכלה בין-לאומיים וזרים;
* ב) חותם, מפרסם או דוחה את חוקי מחוז בלגורוד, שאומצו על ידי הדומה המחוזית של בלגורוד;
* ג) מבצע רגולציה נורמטיבית של יחסי ציבור;
*ד) קובע את מבנה הרשויות המבצעות במחוז בלגורוד;
*ה) מרכיב את ממשלת מחוז בלגורוד ומקבל החלטה על התפטרותה;
* ו) מגיש לאישור הדומה המחוזית של בלגורוד מועמדים למילוי תפקידים ציבוריים במחוז;
* ז) עומד בראש ממשלת מחוז בלגורוד, יושב בראש ישיבותיה, חותם על תקנות משפטיות של ממשלת המחוז, מייצג את ממשלת המחוז ביחסים עם גופים ממשלתיים אחרים;
* ז1) מבטיח תיאום פעילויות הרשויות המבצעות של מחוז בלגורוד עם רשויות מדינה אחרות במחוז בלגורוד, ובהתאם לחקיקה של הפדרציה הרוסית, רשאי לארגן אינטראקציה בין הרשויות המבצעות של המחוז עם הרשויות המבצעות הפדרליות וגופים טריטוריאליים, גופי ממשל מקומיים ועמותות ציבוריות;
* ח) יוזם כינוס פגישה יוצאת דופן של הדומא המחוזית של בלגורוד, מכנס את ההרכב החדש שנבחר של הדומה למושב ראשון;
* ט) משתתף בישיבות הדומה בהצבעה מייעצת;
* י) מגיש לדומה את טיוטת התקציב המחוזי וטיוטת התוכניות לפיתוח חברתי-כלכלי של מחוז בלגורוד;
* י1) מגיש לדומה דיווחים שנתיים על תוצאות הפעילות של ממשלת מחוז בלגורוד, לרבות בנושאים שהועלו על ידי הדומה;
* יא) מקבל החלטה על פיזור הדומה המחוזית של בלגורוד בנימוק הקבוע בחוק הפדרלי;
* יב) חותם על חוזים והסכמים מטעם מחוז בלגורוד;
* יג) מפעיל סמכויות אחרות הקבועות בחוקים הפדרליים.
### תקופת כהונה
מושל מחוז בלגורוד נבחר על בסיס זכות בחירה אוניברסלית, שווה וישירה, על בסיס הצבעה חשאית, לתקופה של חמש שנים. המספר המרבי של כהונות בתפקיד אינו מוגבל. סמכויותיו של מושל מחוז בלגורוד מתחילות מרגע שבועתו ומסתיימת ביום תפוגה מוגדר, למעט מספר מקרים.
### סיום סמכויות מוקדם
סמכויותיו של מושל מחוז בלגורוד מופסקות לפני המועד במקרים הבאים:
* א) מותו;
* ב) הסרתו מהרישומים;
* ג) התפטרות לבקשתו;
* ד) פיטור מתפקידו על ידי נשיא הפדרציה הרוסית בנימוק ובאופן הקבוע בחוק הפדרלי;
* ה) הכרה על ידי בית המשפט כבלתי כשיר או בלתי כשיר חלקית למלא את תפקידו;
* ו) הכרה בו כנעדר על ידי בית המשפט או הכרזה על מותו;
* ז) כניסה לתוקף משפטי של פסק דין בבית המשפט נגדו;
* ח) עזיבתו מחוץ לפדרציה הרוסית למגורי קבע;
* ט) איבד את אזרחות הפדרציה הרוסית, רכש אזרחות של מדינה זרה או קיבל היתר שהייה או מסמך אחר המאשר זכות למגורים קבועים של אזרח הפדרציה הרוסית בשטח של מדינה זרה.
ההחלטה על סיום מוקדם של סמכויותיו של מושל מחוז בלגורוד מתקבלת על ידי הדומה המחוזית על פי הצעתו של נשיא הפדרציה הרוסית, למעט המקרים הקבועים בפסקאות "א", "ג" ו-"ד".
### ממלא מקום
במקרים בהם מושל מחוז בלגורוד אינו מסוגל זמנית (בשל מחלה או חופשה) למלא את תפקידו, הם מתבצעים על ידי סגן המושל הראשון או אחד מסגני מושל מחוז בלגורוד, אלא אם כן נקבע אחרת בחוק הפדרלי.
## מושלי מחוז בלגורוד

## קישורים חיצוניים
* 

קטגוריה:מחוז בלגורוד
קטגוריה:ראשי סובייקטים פדרליים של רוסיה